[{"text_idx": "#000005", "text": "See on ta\u0308napa\u0308eva teema, et ra\u0308pitakse ja ra\u0308a\u0308gitakse asjadest, mida sul tegelikult olemas ei ole vo\u0303i milles sul kogemus puudub. Enam ma seda ei tee \u2013 nu\u0308u\u0308d ma ra\u0308pin teemadest, mis mulle pa\u0308riselt midagi ta\u0308hendavad, tunnistas ra\u0308ppar Sa\u0308m ERR Menule antud intervjuus."}, {"text_idx": "#000006", "text": "Sa\u0308m on tegutsenud ra\u0308pparina viimased viis aastat ning mo\u0308o\u0308dunud aasta osutus tema karja\u0308a\u0308ri seni edukaimaks - muu hulgas andis ra\u0308ppar va\u0308lja enda debu\u0308u\u0308talbumi ja ta\u0308navustel Eesti muusikaauhindadel on ta nomineeritud aasta hip-hop/ra\u0308ppartisti kategoorias."}, {"text_idx": "#000007", "text": "Allolevas intervjuus to\u0303des Sa\u0308m, et ta otseselt ra\u0308ppariks saamisest noorena ei unistanud ning ta ei ole kindel, miks tema esimesed lood kuulajatele u\u0308ldse peale la\u0308ksid. Sa\u0308m tunnistas ka, et soovis sel aastal Eesti Laulul koos Helezaga osaleda, kes aga kahjuks pakkumisest keeldus. Samuti jagas artist oma tulevikuplaane ja inspiratsiooniallikaid ning ra\u0308a\u0308kis, millega talle vabal ajal veel peale muusika tegeleda meeldib."}, {"text_idx": "#000008", "text": "Kuidas sa leidsid tee muusikani ja kas sul oli alati unistus ra\u0308ppariks saada?"}, {"text_idx": "#000009", "text": "Mul ei ole tegelikult elus palju unistusi olnud \u2013 ma saan oma va\u0308iksemad unistused u\u0308he ka\u0308e peal u\u0308les lugeda. Midagi suuremat, nagu ra\u0308ppariks vo\u0303i investeerimispankuriks saamine, ei ole ma otseselt unistanud. Olin ambitsioonitu va\u0308ike pa\u0308takas, kes lihtsalt kasvas suuremaks ja koperdas kuidagi esimese ra\u0308piloo otsa. (Naerab.) Nu\u0308u\u0308dseks olen viis aastat muusikat teinud ja praegune Sa\u0308m on kuidagi lihtsalt va\u0308lja vormunud."}, {"text_idx": "#000010", "text": "U\u0308ks va\u0308iksem unistus on olnud anda va\u0308lja enda vinu\u0308u\u0308l ja ka see on nu\u0308u\u0308d ta\u0308itunud."}, {"text_idx": "#000011", "text": "Milline oli sinu ko\u0303ige esimene avaldatud lugu?"}, {"text_idx": "#000012", "text": "Minu esimese loo nimi oli \"Laudur\" \u2013 see valmis naljaga. Ja see tuli va\u0308lja ajal, kui SoundCloud oli just Eestis ta\u0308rkamas. Inspiratsiooni sain na\u0308iteks Danzel Currylt, kes on u\u0308ks ko\u0303ige osavamaid so\u0303naseadjaid USA-s. U\u0308ritasin u\u0308hte tema lugu ingliskeeles ja\u0308ljendada, mis ko\u0303ige paremini va\u0308lja ei kukkunud."}, {"text_idx": "#000013", "text": "Sealt edasi proovisin eesti keeles ka kirjutada ja avaldasingi naljaviluks Laua viina teemal ra\u0308pploo. Tahtsin vist kuidagi so\u0303pradele muljet avaldada. Ma olin toona 10. vo\u0303i 9. klassi poiss."}, {"text_idx": "#000014", "text": "Po\u0303himo\u0303tteliselt ra\u0308ppisin ma alguses asjadest, millest mul ei olnud o\u0303rna aimugi. Teises vo\u0303i kolmandas loos lisandusid teemadeks erinevad narkootikumid. Saan aga siiamaani siiralt o\u0308elda, et ma ei ole neid kordagi proovinud."}, {"text_idx": "#000017", "text": "Ma ei teinud sellel hetkel muusikat kellegi teise jaoks. Tegelikult siiamaani ei tee. See tundus lo\u0303bus ja naljakas. 15-aastase Sa\u0308mi peas ei olnud va\u0308ga palju mo\u0303istust, vaid oli see mo\u0303te, et peaasi, et endal tore oleks."}, {"text_idx": "#000020", "text": "Ma to\u0303epoolest ei tea, kuidas u\u0308kski inimene suutis seda kuulata. Mu ha\u0308a\u0308l ei olnud sel hetkel midagi erilist. See ei olnud absoluutselt va\u0308lja kujunenud \u2013 veidi hakkas muutuma, aga samas vahepeal tulid lugudesse puberteediea kiuksatused sisse, mis sarnanesid 12-aastasele."}, {"text_idx": "#000022", "text": "Vo\u0303iks o\u0308elda, et 2022. aasta oli sinu jaoks karja\u0308a\u0308riliselt va\u0308ga edukas aasta. Sa andsid va\u0308lja enda debu\u0308u\u0308talbumi, said Raadio 2 Aastahitil looga \"Tuim ja tundetu\" (koosto\u0308o\u0308s Merilin Ma\u0308lguga) neljanda koha ning nu\u0308u\u0308d pa\u0308lvisid sa Eesti muusikaauhindadel nominatsiooni aasta hip-hop/ra\u0308ppartisti kategoorias. Kuidas sa ise kommenteerid oma mo\u0308o\u0308dunud aastat karja\u0308a\u0308ri vaatevinklist?"}, {"text_idx": "#000023", "text": "Ma ei eeldanud 2022. aastast va\u0308ga midagi. Teadsin, et mu eesma\u0308rk on debu\u0308u\u0308talbum va\u0308lja anda. Algselt pidi see juba 2021. aasta su\u0308gisel ilmuma, kuid lo\u0303puks ilmus umbes aasta hiljem."}, {"text_idx": "#000024", "text": "Kui ra\u0308a\u0308kida Raadio 2 Aastahiti neljandast kohast ja Eesti muusikaauhindade nominatsioonist ... siis ma ei mo\u0303elnud sellele, et vo\u0303iks nominatsioone jahtima minna. See on lihtsalt tohutult tore saavutus. Esimese asjana teen muusikat ikkagi iseendale. U\u0308ritan ra\u0308a\u0308kida sellest, mis ma tahan ja millega ma ise olen no\u0303us ning sellest, kus ma tunnen, et ma vo\u0303iksin veel areneda nii inimese kui ka artistina."}, {"text_idx": "#000026", "text": "Miks sinu debu\u0308u\u0308talbumi ilmumine aasta vo\u0303rra edasi lu\u0308kkus?"}, {"text_idx": "#000027", "text": "Loomeprotsessi ei saa lihtsalt sundida ja 2021. aastal tundsin albumit kuulates, et ma ei olnud sellega veel rahul. Iseenesest on vo\u0303imalik ka nii kirjutada \u2013 nagu na\u0308iteks Reket teeb \u2013 et minna umbes kaheks na\u0308dalaks linnast va\u0308lja, olla teistest eraldatuna, ja siis kirjutada album valmis, aga ma ei tea, kas see minu puhul to\u0308o\u0308taks. Peaksin vo\u0303ib-olla proovima. Hetkel on mul nii, et mo\u0303ni pa\u0308ev vo\u0303ib tulla kolm lauluideed, millel on tohutult potentsiaali, kuid mo\u0303ni teine pa\u0308ev on nii, et proovid pastakast lugu va\u0308lja imeda, aga midagi ei tule."}, {"text_idx": "#000028", "text": "Kas sa hetkel kogud uusi ideid uuteks singliteks vo\u0303i uueks albumiks, vo\u0303i vo\u0303tad sa hoopis muusikast vahepeal va\u0308ikse pausi?"}, {"text_idx": "#000029", "text": "Sel aastal tuleb kindlasti rohkem esinemisi ja tuleb tulusam aasta, kuid u\u0308leu\u0308ldiselt arvan, et samasugust hoogu ma praegu sisse panna ei jaksa \u2013 2024. aastal vo\u0303ib-olla ku\u0308ll, siis vo\u0303ib teise albumi poole vaadata. Sel aastal lasen arvatavasti paar singlit va\u0308lja ja vo\u0303ib-olla tuleb mo\u0303ni muu projekt ka sinna sekka."}, {"text_idx": "#000030", "text": "Ma ei ole tegelikult kolm kuud u\u0308htegi uut lugu kirjutanud ja see on minu jaoks loomulik protsess olnud. Kogu aeg ei peagi push'ima, kogu aeg ei peagi uusi lugusid kirjutama. Mo\u0303ni pa\u0308ev tagasi hakkasin ku\u0308ll uuesti ennast kirjutama sundima, et liiga pikka pausi sisse ei ja\u0308a\u0308ks. Ma ikkagi tahaksin hoida oma artisti karja\u0308a\u0308ri ja\u0308tkusuutlikuna."}, {"text_idx": "#000031", "text": "Millist stiili ra\u0308ppmuusikat sulle meeldib ko\u0303ige rohkem teha? Sinu debu\u0308u\u0308talbum \"Vaata emps kuis lendan ma\" oli u\u0308sna mitmekesine."}, {"text_idx": "#000032", "text": "Umbes kolm aastat tagasi hakkasin erinevaid z\u030canreid katsetama ja ma pidasin seda loomulikuks protsessiks. Artist otsibki algusaastatel oma sound'i. Kindlasti on storytelling ra\u0308pp minu teema ja ma tunnen ennast va\u0308ga mugavalt selle ree peal."}, {"text_idx": "#000033", "text": "Vast mingil ma\u0308a\u0308ral ma ja\u0308a\u0308ngi oma sound'i otsima ja uusi z\u030canreid katsetama, sest kui ma teeks 15 aastat ta\u0308pselt sama asja, siis see va\u0308sitaks lo\u0303puks a\u0308ra ja ma ei tunneks, et ma arenen."}, {"text_idx": "#000035", "text": "Kas sa tahaksid ka laulmist rohkem katsetada?"}, {"text_idx": "#000036", "text": "Ma olen juba pa\u0308ris palju oma lugudes laulnud ja ma oskan ku\u0308ll viisi pidada, aga pigem ootaks seda rohkem teistelt artistidelt. Villemdrillem sai na\u0308iteks laulmisega oma viimasel singlil (\"Hoia end\" koosto\u0308o\u0308s Karl Killinguga) va\u0308ga ha\u0308sti hakkama \u2013 ta ei ole varem nii palju laulnud ja mulle meeldis see tohutult."}, {"text_idx": "#000037", "text": "Kui sa juba Villemit mainisid, siis ra\u0308a\u0308gi palun, kes sulle veel Eesti artistidest eeskujuks on?"}, {"text_idx": "#000041", "text": "Ja keda sa tooksid va\u0308lja va\u0308lismaisetest artistidest?"}, {"text_idx": "#000044", "text": "Jah, ma vaatasin esimest poolfinaali. Teist poolfinaali ei jo\u0303udnud kahjuks vaadata, aga ma vaatasin seda natuke ja\u0308rele. Mul on seal omad lemmikud."}, {"text_idx": "#000046", "text": "Vo\u0303in ku\u0308ll, kuigi ma usun, et mu arvamus ja valikud on u\u0308sna keskpa\u0308rased ning samastuvad ennustusportaalidega, aga ma loodan, et Alika vo\u0303idab. Ma vaatan Eesti Laulu ka sellise pilguga, et milline artist vo\u0303iks u\u0308llatada Eurovisioonil ja kes suudaks oma esitusega stuudioversiooni ja\u0308ljendada. Alika ha\u0308a\u0308l on nii vo\u0303imas, et see ei ja\u0308ta kedagi ku\u0308lmaks. Ollie on mu teine lemmik. Ja mu isiklik lemmik on Meeliku \"Tuju\"."}, {"text_idx": "#000047", "text": "Kas sa ise tahaksid kunagi Eesti Laulule minna vo\u0303i on see pigem lauluvo\u0303istlus, mis sinu muusikaga nii ha\u0308sti kokku ei la\u0308he?"}, {"text_idx": "#000048", "text": "Ma arutasin seda ka oma Raadio 2 saates \"Buss 808\" koos Karl Killingu ja Villemdrillemiga. Ma pakkusin umbes kolm kuud tagasi Helezale, et la\u0308hme \"Po\u0303leme koos\" looga Eesti Laulule, aga ta ei soovinud. Hetkel olen ma o\u0303nnelik selle u\u0308le, et ta no\u0303us ei olnud, sest seda pinget praegusele graafikule ei oleks ma kindlasti vajanud."}, {"text_idx": "#000049", "text": "Ma olin va\u0308ga pikalt Eesti Laulu osas arvamusel, et sinna vo\u0303iks minna siis, kui sa tahad Eurovisioonile jo\u0303uda ehk siis, kui sa arvad, et su lugu va\u0308a\u0308rib Eurovisioonile minekut ja sa soovid saavutada rahvusvahelist kuulsust. Mulle tundub, et nu\u0308u\u0308dseks on see muutunud rohkem selliseks platvormiks, kus ennast tervele Eestile artistina na\u0308idata ja muusikuna suurem hoog sisse saada."}, {"text_idx": "#000050", "text": "Kui ma osaleksin, siis ma teeksin sellise loo, mis oleks ikkagi minulik ... aga eks ja\u0308rgmine aasta na\u0308is, kas ka Sa\u0308m on poolfinaalis. (Naerab.)"}, {"text_idx": "#000051", "text": "Millega sa veel peale ra\u0308ppmuusika loomise tegeled? Kas sul on veel teisi hobisid?"}, {"text_idx": "#000054", "text": "Ma o\u0303pin TalTechis teist aastat a\u0308rindust ja investeerimine on mind viimase viie kuu jooksul ko\u0303netama pannud. Kui ma esimesel aastal a\u0308rindust o\u0303ppisin, siis ma la\u0308bisin selle ja minus va\u0308ga suurt huvi ei tekkinud. Kui aga teine aasta pihta hakkas ja ma rahanduse ainet o\u0303ppisin \u2013 mida annab Kristjan Liivama\u0308gi \u2013 siis avanes minus to\u0303sine huvi investeerimise vastu. Ma loen igapa\u0308evaselt erinevaid artikleid investeerimise teemal."}, {"text_idx": "#000055", "text": "Oled sa mo\u0303elnud ka aktsiaturgudel kauplemise peale?"}, {"text_idx": "#000058", "text": "Tahaksin tulevikus ka palgato\u0308o\u0308ga katsetada, aga ma usun, et kui sa ei tee seda, mida armastad vo\u0303i mis sulle to\u0303siselt huvi pakub, siis sa u\u0308hel hetkel po\u0303led lihtsalt la\u0308bi."}, {"text_idx": "#000059", "text": "Kas sa nooremana ka\u0308isid kusagil to\u0308o\u0308l?"}, {"text_idx": "#000061", "text": "Lisaks olen na\u0308iteks lauluva\u0308ljakul trimmerdaja olnud. Meil oli juba \"Mo\u0303ista mo\u0303ista\" siis Kawiga va\u0308ljas ja kogusime vaikselt populaarsust, aga ka\u0308isime ikkagi koos muru trimmerdamas. Naersime temaga tol hetkel, et ra\u0308pp ei toida a\u0308ra."}, {"text_idx": "#000062", "text": "Sa\u0308m: muusika u\u0308le ei saa arutleda, vaid ainult kakelda"}, {"text_idx": "#000063", "text": "Raplas toimub suvel uus pop- ja ra\u0308ppmuusikale suunatud noortefestival Chainz Fest"}, {"text_idx": "#000064", "text": "Genka: kui sa ei tea, kas lugu plaadile panna, siis pigem pane"}, {"text_idx": "#000065", "text": "Merilin Ma\u0308lk avaldas uue singli"}, {"text_idx": "#000066", "text": "Ra\u0308ppar NF avaldas uue singli \"Hope\""}, {"text_idx": "#000067", "text": "Selgusid Eesti muusikaauhindade ta\u0308navused nominendid"}, {"text_idx": "#000069", "text": "Aastahiti lo\u0303ppkontserdil astuvad u\u0308les esiku\u0308mnesse jo\u0303udnud artistid"}, {"text_idx": "#000070", "text": "Metsakutsu: poliitkriitilist ra\u0308ppi on aina keerulisem teha"}, {"text_idx": "#000071", "text": "Ra\u0308ppar RV: ma isegi ei ma\u0308leta enam enda elu enne ra\u0308ppmuusikat"}, {"text_idx": "#000072", "text": "Ra\u0308ppar Kirot: teen muusikat, et oma deemonitest vo\u0303itu saada"}, {"text_idx": "#000073", "text": "Sa\u0308m avaldas debu\u0308u\u0308talbumi \"Emps vaata kuis lendan ma\""}, {"text_idx": "#000074", "text": "Maian: muusika on minu jaoks pigem hobi"}, {"text_idx": "#000075", "text": "Simone Minn avaldas uue singli \"Hoia kinni/lase lahti\""}, {"text_idx": "#000077", "text": "Paadio\u0303nnetuse u\u0308le elanud Ivo: kahe pa\u0308eva pa\u0308rast la\u0308ksin uuesti merele"}, {"text_idx": "#000081", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000086", "text": "Artur Raidmets: ka\u0308rgperendust vaadates hakkab mul natuke ko\u0303he"}, {"text_idx": "#000088", "text": "Euroopa keeltepa\u0308eval loetakse Vikerraadios \"Naksitrallid\" ette 14 keeles"}, {"text_idx": "#000091", "text": "Galerii: kultuurifestivali Sa\u0308rin esimene pa\u0308ev"}, {"text_idx": "#000094", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000095", "text": "Harkivi hokima\u0308ngijate heategevuslik hokiturnee jo\u0303udis Eestisse"}, {"text_idx": "#000098", "text": "Galerii: \"Ainulaadne aastaka\u0308ik\" ta\u0308idab stuudio poliitikutega"}]